
 SLOVENSKÝ RÝCHLOKORČULIARSKY ZVÄZ

SLOVAK SPEED SKATING UNION

Adress: Bancíkovej 1/A, Bratislava – mestská časť Ružinov 821 03, Slovakia

        TEL: 421 903 644 546, TEL: 421 911 618 107, E-mail: slovakspeedskating@gmail.com

NÁVRH SÚŤAŽNÉHO A REPREZENTAČNÉHO PROGRAMU

SHORT TRACK – SEZÓNA 2026/2027

Návrh na schválenie rámcového programu reprezentácie SR

Predkladáme návrh súťažného a reprezentačného programu pre sezónu 2026/2027.

Program je zostavený tak, aby kombinoval:

· kvalitnú medzinárodnú konfrontáciu pre širší reprezentačný tím,

· postupný športový rozvoj mladších pretekárov,

· možnosť účasti najvýkonnejších jednotlivcov na podujatiach najvyššej medzinárodnej úrovne,

· prípravu na hlavné vrcholy sezóny,

· a zároveň rozumné a efektívne využitie finančných prostriedkov reprezentácie.

Základným princípom nie je absolvovať čo najväčší počet podujatí najvyššej kategórie bez ohľadu na aktuálnu výkonnosť pretekárov.

Cieľom je vytvoriť systém:

kontrolné preteky → kvalitné medzinárodné rozvojové preteky → výkonnostná selekcia → vrcholné reprezentačné podujatia.
Pri jednotlivých podujatiach bude konečná nominácia závisieť od aktuálnej výkonnosti, zdravotného stavu, vekovej kategórie, splnenia nominačných podmienok a ekonomických možností reprezentácie.



1. SEPTEMBER 2026

25.–26. 9. 2026

Ogólnopolskie Zawody Rankingowe – Sanok, Poľsko

PRIORITA C – KONTROLNÝ A PRÍPRAVNÝ PRETEK
Určenie:

Širší reprezentačný výber.

Význam:

Prvý významnejší kontrolný štart novej sezóny.

Preteky chceme využiť predovšetkým na:

· kontrolu aktuálnej formy po prípravnom období,

· techniku v pretekovej rýchlosti,

· štarty,

· taktické správanie,

· prejazdy zákrut,

· predbiehanie,

· a získanie prvých objektívnych informácií pred ďalšími medzinárodnými štartmi.

Výsledok nebude jediným kritériom hodnotenia. Dôležitý bude aj spôsob jazdy a schopnosť aplikovať veci z tréningu v pretekových podmienkach.



2. OKTÓBER 2026

2.–4. 10. 2026

Danubia Series – Sanok, Poľsko

PRIORITA B – DÔLEŽITÝ ROZVOJOVÝ MEDZINÁRODNÝ PRETEK
Určenie:

Širšia reprezentácia a mladší pretekári.

Danubia Series predstavuje veľmi vhodnú úroveň pre našich mladých pretekárov.

Konkurencia je kvalitná, ale zároveň umožňuje pretekárom postupne získavať skúsenosti potrebné pre prechod na vyššiu medzinárodnú úroveň.

Ciele:

· kvalitná medzinárodná konfrontácia,

· získavanie pretekových skúseností,

· taktika,

· súboje v skupine,

· zvládanie tlaku,

· postupné budovanie sebavedomia.



OKTÓBER 2026

OLYMPIC HOPES CHALLENGER SERIES – BUDAPEŠŤ

PRIORITA B+ – VEĽMI DÔLEŽITÝ MLÁDEŽNÍCKY PRETEK
Olympic Hopes chceme zaradiť medzi významné podujatia jesennej časti sezóny.

Pre mladých pretekárov ide o kvalitnú medzinárodnú konfrontáciu a zároveň o veľmi dobrú prípravu na neskoršie hlavné ciele sezóny.



NÁSLEDNE – 10-DŇOVÉ REPREZENTAČNÉ SÚSTREDENIE

BUDAPEŠŤ

Po skončení Olympic Hopes navrhujeme nevracať sa bezprostredne na Slovensko, ale pokračovať približne 
10- dňovým tréningovým sústredením v Budapešti.

Celú akciu preto chceme chápať ako jeden veľký:

PRETEKOVO-TRÉNINGOVÝ BLOK

Olympic Hopes → regenerácia → 10-dňové sústredenie

Takéto spojenie považujeme za mimoriadne efektívne.

Preteky nám najskôr ukážu aktuálny stav jednotlivých pretekárov a následne môžeme bezprostredne počas kempu pracovať na konkrétnych veciach, ktoré sa ukázali v súťaži.

Zameranie sústredenia:

· technika vo vysokej rýchlosti,

· prejazd a výjazd zo zákrut,

· štarty,

· taktika,

· predbiehanie,

· jazda v kontakte,

· štafety,

· rýchlosť,

· špeciálna vytrvalosť,

· individualizácia podľa nedostatkov jednotlivých pretekárov.

Tento blok považujeme za jeden z najvýznamnejších tréningových blokov jesennej časti sezóny.



3. NOVEMBER 2026

JUNIOR WORLD CUP – BORMIO

INDIVIDUÁLNA MOŽNOSŤ – NIE PRIORITA ŠIRŠEJ REPREZENTÁCIE

Novembrové kolá Junior World Cupu v Bormiu nenavrhujeme ako povinnú ani prioritnú spoločnú reprezentačnú akciu.

Dôvodom je aktuálna výkonnostná úroveň skupiny.

V súčasnosti môže mať reálny športový význam účasť približne pre jednu pretekárku. Pre ostatných juniorov by išlo o finančne náročné podujatie, kde by sa pravdepodobne pohybovali výrazne v zadnej časti štartového poľa.

To neznamená, že chceme ich ďalší rozvoj brzdiť.

Práve naopak.

V tejto fáze považujeme za športovo efektívnejšie umožniť im absolvovať kvalitný medzinárodný pretek na úrovni, kde budú schopní reálne pretekať, bojovať v rozjazdách a získavať skúsenosti.

Výnimka:

Ak bude mať konkrétna pretekárka výkonnostný nárok a bude záujem zo strany jej rodičov, účasť na Junior World Cupe je možné individuálne ponúknuť a organizačne riešiť.

Táto možnosť teda zostáva otvorená.



21.–22. 11. 2026

PREŠOV

PRIORITA C/B – KONTROLNÝ PRETEK
Určenie:

Širšia reprezentácia.

Preteky chceme využiť na kontrolu výkonnosti po októbrovom tréningovom bloku a pred významným medzinárodným štartom v Taliansku.



26.–29. 11. 2026

ALTA VALTELLINA TROPHY – TALIANSKO

PRIORITA B+ – JEDEN Z HLAVNÝCH ROZVOJOVÝCH PRETEKOV SEZÓNY
Toto podujatie považujeme za mimoriadne vhodné pre našu súčasnú reprezentačnú skupinu.

Navrhovaná účasť:

Približne 6–8 pretekárov, prípadne podľa možností aj viac.

Veľkou výhodou je možnosť štartu:

· juniorov,

· mladších juniorov,

· Junior C,

· a ďalších rozvíjajúcich sa pretekárov.

Ide o kvalitný európsky medzinárodný pretek s vysokou športovou úrovňou.

Hlavný dôvod výberu:

Ak už má reprezentácia cestovať dodávkou do Talianska, považujeme za efektívnejšie využiť dopravu pre väčší počet pretekárov.

Namiesto vyslania jedného alebo dvoch pretekárov na veľmi drahé podujatie chceme za podobné prostriedky umožniť kvalitnú medzinárodnú skúsenosť širšiemu výberu.

Takto môže jedna cesta priniesť športový efekt pre 6–8 pretekárov.

Pre mladých pretekárov je veľmi dôležité, aby sa naučili pretekať v silnej medzinárodnej konkurencii skôr, ako ich budeme posielať na najvyššiu úroveň ISU.



4. DECEMBER 2026

11.–13. 12. 2026

SANTA CLAUS CUP – DANUBIA SERIES

PRIORITA B – DÔLEŽITÝ MEDZINÁRODNÝ PRETEK
Určenie:

Širšia reprezentácia a mladší pretekári.

Pretek bude ďalším dôležitým bodom v systéme Danubia a zároveň jedným z posledných významných štartov pred januárovou časťou sezóny.

Výsledky nám pomôžu:

· vyhodnotiť prvú polovicu sezóny,

· nastaviť prípravu počas Vianoc,

· rozdeliť pretekárov podľa cieľov pre január a február.



5. JANUÁR 2027

8.–10. 1. 2027

Ogólnopolskie Zawody Rankingowe – Opole

PRIORITA C – KONTROLNÝ/PREDVRCHOLOVÝ PRETEK
V rovnakom termíne sa nachádza aj podujatie v Budapešti.

Preto navrhujeme nevysielať automaticky všetkých na rovnaký pretek, ale podľa kategórií a následného programu vybrať najvhodnejšiu možnosť.

Pre pretekárov pripravujúcich sa na hlavné januárové vrcholy bude potrebné veľmi starostlivo posúdiť, či ďalší štart ešte potrebuje, alebo bude lepšie pokračovať v príprave.



15.–17. 1. 2027

MAJSTROVSTVÁ EURÓPY SENIOROV – DRESDEN

PRIORITA A – HLAVNÝ SENIORSKÝ VRCHOL
Určenie:

Nominovaní seniori.

Majstrovstvá Európy predstavujú jeden z hlavných cieľov seniorskej časti reprezentácie.

Účasť bude podmienená:

· aktuálnou výkonnosťou,

· splnením nominačných podmienok,

· zdravotným stavom,

· a perspektívou kvalitného športového výsledku.



JANUÁR 2027

WINTER WORLD UNIVERSITY GAMES / UNIVERZIÁDA

PRIORITA A – VRCHOLOVÉ MULTIŠPORTOVÉ PODUJATIE
Pre pretekárov, ktorí spĺňajú podmienky účasti, môže Univerziáda predstavovať jeden z hlavných vrcholov sezóny.

POZOR – TERMÍNOVÁ KOLÍZIA

Univerziáda sa časovo môže prekrývať s:

· Majstrovstvami Európy,

· Junior World Cupom,

· prípravou na MS juniorov.

Preto bude potrebné pri konkrétnych pretekároch už dopredu rozhodnúť, ktoré podujatie predstavuje vyššiu športovú prioritu.



22.–24. 1. 2027

ISU JUNIOR WORLD CUP – ASTANA

PRIORITA A/B – PODĽA NOMINÁCIE NA MSJ
Samostatnú cestu iba na tento Junior World Cup momentálne nepovažujeme za prioritu.

Situácia sa však zásadne mení v prípade pretekárov nominovaných na Majstrovstvá sveta juniorov.

Keďže Junior World Cup aj MSJ sa konajú v Astane krátko po sebe, navrhujeme zvážiť:

prílet približne 2 dni pred JWC

→ Junior World Cup
→ pobyt v Astane
→ príprava/regenerácia
→ Majstrovstvá sveta juniorov.

Takéto riešenie môže byť športovo aj ekonomicky výhodnejšie než dve samostatné cesty.



28.–31. 1. 2027

MAJSTROVSTVÁ SVETA JUNIOROV – ASTANA

PRIORITA A+ – HLAVNÝ JUNIORSKÝ VRCHOL
Pre nominovaných juniorov ide o hlavný vrchol sezóny.

Príprava týchto pretekárov bude odlišná od prípravy mladšej skupiny smerujúcej na EYOF.



6. FEBRUÁR 2027

5.–7. 2. 2027

ISU SHORT TRACK WORLD TOUR – GDANSK

PRIORITA A/B – LEN PRE VÝKONNOSTNE NAJLEPŠÍCH SENIOROV
Účasť navrhujeme zvážiť približne pre 2–3 najlepších seniorov, pri ktorých bude mať štart na World Tour reálny športový význam.

Neodporúčame automaticky vysielať veľkú reprezentačnú skupinu.

Pred schválením odporúčame porovnať:

· cestu dodávkou,

· letecké spojenie,

· cenu batožiny a športového materiálu,

· apartmán,

· hotel,

· možnosť vlastného stravovania.

Pri malej výprave môže byť finančne aj časovo efektívnejší letecký variant.

Navrhujeme prílet približne 1–2 dni pred podujatím a návrat krátko po jeho skončení.



14.–21. 2. 2027

WINTER EUROPEAN YOUTH OLYMPIC FESTIVAL – EYOF

BRAȘOV, RUMUNSKO

PRIORITA A+ – HLAVNÝ VRCHOL SEZÓNY PRE MLADÝCH PRETEKÁROV

EYOF musí byť v programe mladších reprezentantov postavený veľmi vysoko.

Pre túto skupinu nejde iba o ďalší medzinárodný pretek.

Ide o veľké multisportové podujatie európskeho olympijského hnutia, na ktorom budú naši pretekári súčasťou slovenskej olympijskej výpravy.

Z pohľadu ďalšieho rozvoja pretekárov ide o mimoriadne významné podujatie.

Na EYOF budú pretekári reprezentovať Slovenskú republiku pod hlavičkou olympijskej výpravy a ich výsledky budú sledované aj v širšom prostredí slovenského olympijského športu.

Kvalitný výsledok môže zvýšiť športovú viditeľnosť pretekára a vytvoriť ďalší priestor pre jeho budúci systematický rozvoj.

Preto nechceme na EYOF iba prísť a absolvovať ho.

Cieľ:

pripraviť nominovaných pretekárov tak, aby tam dokázali podať svoj najlepší výkon sezóny.
Pre túto skupinu bude EYOF predstavovať jeden z hlavných výkonnostných vrcholov celého roka.

Tomu je potrebné prispôsobiť:

· januárovú prípravu,

· počet predchádzajúcich pretekov,

· tréningový objem,

· intenzitu,

· regeneráciu,

· taper,

· zdravotný monitoring,

· psychickú prípravu.

Pred EYOF nechceme mladých pretekárov zbytočne pretekať.

Cieľom bude prísť na podujatie pripravený a v maximálne možnej forme.



19.–21. 2. 2027

DANUBIA SERIES – OPOLE

PRIORITA B – PRE OSTATNÝCH MLADÝCH PRETEKÁROV
DÔLEŽITÁ TERMÍNOVÁ KOLÍZIA

Tento pretek sa prekrýva s EYOF.

Preto bude potrebné reprezentáciu rozdeliť.

SKUPINA 1 – EYOF

Nominovaní pretekári:

Brașov – hlavná priorita.
Opole absolvovať nebudú.

SKUPINA 2 – DANUBIA / EUROPA CUP

Ostatní mladší pretekári:

Opole – Danubia Series.
Pre nich zostáva tento pretek veľmi dôležitý najmä z pohľadu:

· medzinárodnej konfrontácie,

· výsledkov v Danubia Series,

· a možného postupu na Europa Cup.



PERSONÁLNE ZABEZPEČENIE – FEBRUÁR

Vzhľadom na súbeh EYOF a Danubia Series bude potrebné vopred zabezpečiť dve samostatné výpravy.

To znamená:

EYOF:

hlavný tréner / poverený tréner podľa nominácie olympijského výboru.

OPOLE:

druhý kvalifikovaný tréner alebo poverený člen realizačného tímu.

Toto bude potrebné riešiť dostatočne včas.

Nechceme sa dostať do situácie, že máme športovcov pripravených na dve významné podujatia, ale organizačne nedokážeme zabezpečiť obe skupiny.



7. MAREC 2027

6.–7. 3. 2027

EUROPA CUP FINAL – OBERSTDORF, NEMECKO

PRIORITA A – HLAVNÝ VRCHOL PRE KVALIFIKOVANÝCH MLADÝCH PRETEKÁROV
Europa Cup predstavuje prirodzené vyvrcholenie systému Danubia/StarClass pre pretekárov, ktorí si postup vybojujú.

Jedným z cieľov celej sezóny je dostať na Europa Cup čo najviac výkonnostne pripravených slovenských pretekárov.

Pre kvalifikovaných pretekárov pôjde o veľmi významný medzinárodný štart a zároveň o porovnanie s najlepšími mladými pretekármi z ostatných európskych regiónov.



12.–14. 3. 2027

MAJSTROVSTVÁ SVETA SENIOROV – SEOUL, KÓREA

PRIORITA A+ – HLAVNÝ VRCHOL SENIORSKEJ SEZÓNY
Majstrovstvá sveta predstavujú absolútny vrchol sezóny pre nominovaných seniorov.

Celý program najlepších seniorských pretekárov v druhej polovici sezóny musí smerovať k tomuto podujatiu.



8. HIERARCHIA PRIORÍT

PRIORITA A+

Hlavné vrcholy sezóny

EYOF – Brașov
hlavný vrchol mladších reprezentantov

Majstrovstvá sveta juniorov – Astana
hlavný vrchol juniorov

Majstrovstvá sveta seniorov – Seoul
hlavný vrchol seniorov



PRIORITA A

Majstrovstvá Európy – Dresden
Univerziáda
Europa Cup Final – Oberstdorf
Junior World Cup Astana – v prípade spojenia s MSJ



PRIORITA B+

Alta Valtellina Trophy
Olympic Hopes + 10-dňové sústredenie Budapešť
Ide o podujatia s veľmi vysokou hodnotou pre dlhodobý rozvoj širšej reprezentácie.



PRIORITA B

Danubia Series
Santa Claus Cup
Opole Danubia
Tieto podujatia vytvárajú základ rozvojového systému mladých reprezentantov.



PRIORITA C

Poľské rankingové preteky
Prešov
ďalšie kontrolné preteky
Ich účelom je monitoring formy, príprava a priebežná kontrola športového vývoja.



9. PREDPOKLADANÉ TERMÍNOVÉ KOLÍZIE A POTREBA DRUHÉHO TRÉNERA

Počas sezóny bude viacero období, kedy nebude možné viesť celý reprezentačný program jedným trénerom.

JANUÁR

Môže dôjsť k súbehu:

· Majstrovstiev Európy,

· Univerziády,

· Junior World Cupu,

· MS juniorov.

V závislosti od nominácií môže byť preto potrebné vytvoriť dve alebo viac samostatných výprav.



FEBRUÁR

Najvýraznejšia kolízia:

EYOF Brașov

vs.

Danubia Series Opole

Pre obe skupiny bude potrebné zabezpečiť kvalifikované trénerské vedenie.



MAREC

Europa Cup Final a následné MS seniorov sú síce oddelené niekoľkými dňami, ale pri cestovaní, regenerácii a príprave môže byť opäť vhodné pracovať s oddelenými skupinami.



10. NÁVRH PERSONÁLNEHO RIEŠENIA

Odporúčame preto už pri schvaľovaní rámcového programu počítať s možnosťou:

· hlavného reprezentačného trénera,

· druhého reprezentačného trénera,

· prípadne povereného klubového trénera pri vybraných podujatiach,

· vedúceho výpravy,

· a podľa významu podujatia ďalšieho člena realizačného tímu.

Personálne obsadenie jednotlivých podujatí sa môže potvrdiť neskôr podľa konečnej nominácie.

Dôležité však je, aby bola táto možnosť odsúhlasená už pri schvaľovaní sezónneho programu.



11. EKONOMICKÝ PRINCÍP

Program chceme zostaviť tak, aby sme pri každej ceste posudzovali aj pomer:

náklady / počet pretekárov / športový prínos.
Príkladom je Taliansko.

Ak vieme spoločnou dodávkou dopraviť na Alta Valtellina Trophy 6–8 pretekárov a všetci získajú kvalitnú medzinárodnú skúsenosť, môže mať táto investícia väčšiu hodnotu než financovanie veľmi drahej cesty pre 1–2 pretekárov, pre ktorých zatiaľ daná úroveň nie je primeraná.

Na druhej strane:

Ak máme jedného výkonnostne pripraveného pretekára, nechceme mu zatvárať cestu na vyššiu úroveň iba preto, že ostatní ešte pripravení nie sú.

Preto zostáva pri vybraných podujatiach možnosť individuálnej účasti.



12. HLAVNÁ FILOZOFIA PROGRAMU

Naším cieľom je vytvoriť systém, v ktorom dostane príležitosť:

1. širšia skupina

na kvalitných medzinárodných podujatiach,

2. mladí talentovaní pretekári

na Olympic Hopes, Danubia, Alta Valtellina, EYOF a Europa Cupe,

3. najlepší juniori

na JWC a MSJ,

4. najlepší seniori

na ME, World Tour a MS.

Takto chceme budovať prirodzenú výkonnostnú pyramídu.

Nie každý pretekár musí ísť na každý pretek.

Naopak, každý by mal absolvovať preteky, ktoré sú primerané jeho veku, aktuálnej výkonnosti a ďalšiemu športovému rozvoju.



13. NÁVRH NA SCHVÁLENIE

Žiadame o schválenie uvedeného programu ako:

RÁMCOVÉHO SÚŤAŽNÉHO A REPREZENTAČNÉHO PROGRAMU SR V SHORT TRACKU PRE SEZÓNU 2026/2027.

Konkrétne nominácie, počet pretekárov, realizačný tím, spôsob dopravy a konečný rozpočet jednotlivých podujatí budú upresňované podľa:

· aktuálnej výkonnosti,

· nominačných kritérií,

· zdravotného stavu,

· výsledkov počas sezóny,

· potvrdených propozícií,

· a dostupných finančných možností.

Zároveň žiadame pri plánovaní personálneho a finančného zabezpečenia sezóny počítať s tým, že najmä v januári a februári môže dochádzať k súbehu viacerých významných podujatí a môže byť potrebné zabezpečiť viac ako jednu reprezentačnú výpravu súčasne.

